હાસ્ય થેરપી હવે કોઇ નવી વાત રહી નથી. આજે દરેક શહેરમાં લાફિંગ ક્લબ છે. જોકે જે લોકો આવી ક્લબ્સમાં જોડાયેલા છે તેમાંથી કેટલા લોકો સાચું એટલે કે દિલથી હસતા હોય છે એ સૌથી મોટો સવાલ છે. કૃત્રિમ હાસ્યથી કોઇ જ ફાયદો થતો નથી. ઘણા લોકો છેતરામણું હસે છે. અમુક વખતે આપણે ન હસવું હોય તો પણ હસવું પડે છે. બોસ જોક કહે ત્યારે એવું જ થતું હોય છે. ક્યારેક એમ થાય કે આ જોકમાં હસવા જેવું છે શું? પણ બોસને રાજી રાખવા માટે ઘણા લોકો ન ઇચ્છવા છતાં હસતા રહે છે.